Rikunarita-ORG/Wikinium huggingface dataset:
# Ուիլյամ Հոլդեն[խմբագրել | խմբագրել կոդը]

| **Ուիլյամ Հոլդեն** անգլ.՝ William Holden |
| --- |
|  |
| Ծնվել է | ապրիլի 17, 1918(1918-04-17)[…] |
| Ծննդավայր | O'Fallon, Սանտ Կլեյր շրջան, Իլինոյս, ԱՄՆ |
| Մահացել է | նոյեմբերի 12, 1981(1981-11-12) (63 տարեկան) կամ նոյեմբերի 16, 1981(1981-11-16) (63 տարեկան) |
| Մահվան վայր | Սանտա Մոնիկա, ԱՄՆ |
| Կրթություն | Պասադենայի քաղաքի քոլեջ և South Pasadena High School? |
| Քաղաքացիություն |  ԱՄՆ |
| Մասնագիտություն | դերասան, հեռուստատեսային դերասան, կինոդերասան, ռազմական գործիչ և սպա |
| Ժանրեր | վեսթեռն |
| Ամուսին(ներ) | Brenda Marshall? |
| Համատեղ ապրող(ներ) | Stefanie Powers? |
| Պարգևներ և մրցանակներ |  Հոլիվուդյան փառքի ծառուղու աստղ և «Էմմի» մրցանակ մինի սերիալում կամ ֆիլմում երկրորդ պլանի տղամարդու լավագույն դերակատարման համար |
|  |

**Ուիլյամ Հոլդեն** (անգլ.՝ William Holden, ապրիլի 17, 1918(1918-04-17)[…], O'Fallon, Սանտ Կլեյր շրջան, Իլինոյս, ԱՄՆ - նոյեմբերի 12, 1981(1981-11-12) կամ նոյեմբերի 16, 1981(1981-11-16), Սանտա Մոնիկա, ԱՄՆ), ամերիկացի դերասան, Ամերիկյան բոլոր ժամանակների ֆիլմերի 100 մեծագույն աստղերի ցանկում վերջին 25-րդ տեղում է։

Խաղացել է 70-ից ավելի ֆիլմերում, 3 անգամ ներկայացվել է Օսկարի, ստացել է 1-ը Օսկար լավագույն դերասանի համար անվանակարգում, 1 անգամ ստացել է Էմմի, 2 անգամ ներկայացվել է BAFTA-ի, ստացել է Վենետիկի կինոփառատոնի մրցանակ և այլն։

Առավել նշանավոր ֆիլմերից են՝

* 1948 - «Մութ անցյալ»
* 1950 - «Սաբրինա»
* 1950 - «Երեկ ծնվածը»
* 1953 - «Շտալագ 17»
* 1954 - «Սաբրինա»
* 1955 - «Պիկնիկ»
* 1957 - «Կամուրջ Քվայ գետի վրայով»
* 1967 - «Ռոյալ խաղատունը»
* 1969 - «Վայրի ավազակախումբը»
* 1976 - «Հեռուստացանց»
* 1978 - «Օմեն 2, Դեմիեն»

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ուիլյամ Հոլդեն» հոդվածին։ |
# Յաշա Հայֆեց[խմբագրել | խմբագրել կոդը]

| **Յաշա Հայֆեց** |
| --- |
|  |
| Ծնվել է | հունվարի 20 (փետրվարի 2), 1901 Վիլնյուս, Ռուսական կայսրություն |
| Երկիր |  Ռուսական կայսրություն և  ԱՄՆ |
| Մահացել է | դեկտեմբերի 10, 1987(1987-12-10) (86 տարեկան) Լոս Անջելես, Կալիֆոռնիա, ԱՄՆ |
| Ժանրեր | դասական երաժշտություն |
| Մասնագիտություն | երաժշտության ուսուցիչ, ջութակահար և ուսուցիչ |
| Գործիքներ | ջութակ |
| Աշխատավայր | Հարավային Կալիֆոռնիայի համալսարան |
| Լեյբլ | RCA Records և Victor Talking Machine Company |
| Կրթություն | Սանկտ Պետերբուրգի կոնսերվատորիա |
| Ամուսին | Ֆլորենս Վիդոր |
| Պարգևներ |     և Հոլիվուդյան փառքի ծառուղու աստղ |
| Կայք | jaschaheifetz.com |
| Ստորագրություն |
|  |
|  Jascha Heifetz Վիքիպահեստում |

**Յաշա Հայֆեց** (Իոսիֆ Ռոբերտովիչ) (հունվարի 20 (փետրվարի 2), 1901, Վիլնյուս, Ռուսական կայսրություն - դեկտեմբերի 10, 1987(1987-12-10), Լոս Անջելես, Կալիֆոռնիա, ԱՄՆ), ամերիկյան ջութակահար։ 1905-1909 թվականներին Վիլնյուսում ջութակ նվագել է սովորել Իլյա Մալկինի մոտ, 6 տարեկանում հանդես է եկել Մենդելսոնի ջութակի կոնցերտի կատարումով։ 1910 թվականից սովորել է Պետերբուրգի կոնսերվատորիայում (Հ. Նալբանդյանի և Լ. Աուերի դասարաններ)։ 1912 թվականին որպես «հրաշամանուկ» ելույթ է ունեցել Բեռլինում։ 1917 թվականից ապրում է ԱՄՆ-ում։ 1959 թվականից ԱՄՆ-ի Հարավային Կալիֆոռնիայի համալսարանի (Լոս Անջելես) պրոֆեսոր է, 1962 թվականից վարում է ջութակի վարպետության դասարանը (աշակերտներից են ջութակահարներ Վ. և Մ. Գոճյան եղբայրները)։ Հայֆեցի կատարողական արվեստին բնորոշ է մոնումենտալությունը, վիրտուոզային փայլը, ոճի հստակությունը, գեղարվեստական մեկնաբանման բոլոր տարրերի հարմոնիկ հավասարակշռությունը։ Նրա երկացանկում համաշխարհային դասական երաժշտական արվեստի մեծաթիվ ստեղծագործությունների հետ տեղ են գրավել Արամ Խաչատրյանի և Կարեն Խաչատրյանի երկերը։ Կատարել է մշակումներ (այդ թվում՝ Արամ Խաչատրյանի «Սուսերով պարը» և «Այշեի պարը», «Գայանե» բալետից) և փոխադրումներ։ Ելույթներ է ունեցել բազմաթիվ երկրներում (1934 թվականին՝ ԽՍՀՄ-ում)։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Յաշա Հայֆեց» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 215)։*  |
# Էտա Ջեյմս

| **Էտա Ջեյմս** |
| --- |
| Էտտա Ջեյմսը 1990 թվականին |
| Հիմնական տվյալներ |
| Բնօրինակ անուն | անգլ.՝ Etta James |
| Ի ծնե անուն | Ջեմիսետտա Հոքինս |
| Նաև հայտնի է որպես | Etta James |
| Ծնվել է | 1938 հունվարի 25 Լոս Անջելես, ԱՄՆ Լոս Անջելես, Կալիֆոռնիա, ԱՄՆ |
| Երկիր |  ԱՄՆ |
| Մահացել է | հունվարի 20, 2012(2012-01-20) (տարիքը 73) Ռիվերսայդ, ԱՄՆ Ռիվերսայդ, Կալիֆոռնիա, ԱՄՆ |
| Գերեզման | Ինգլվուդ Պարկ |
| Ժանրեր | RnB, Սոուլ, Ջազ, Բլյուզ, Ռոք'ն'ռոլ, Գոսպել |
| Մասնագիտություն | երգչուհի |
| Երգչաձայն | կոնտրալտո |
| Գործիքներ | կիթառ և վոկալ |
| Գործունեություն | 1954-2011 |
| Լեյբլ | RCA Records |
| Կրթություն | Jefferson High School (Los Angeles)? |
| Պարգևներ |  Հոլիվուդյան փառքի ծառուղու աստղ և Ռոքնռոլի փառքի սրահ |
| Ստորագրություն |
|  |
|  Etta James Վիքիպահեստում |

**Էտա Ջեյմս** (անգլ.՝ *Etta James*, ի ծնե **Ջեմիսետտա Հոքինս** (*Jamesetta Hawkins*), հունվարի 25, 1938(1938-01-25), Լոս Անջելես, Կալիֆոռնիա, ԱՄՆ - հունվարի 20, 2012(2012-01-20)[…], Ռիվերսայդ, Կալիֆոռնիա, ԱՄՆ), ամերիկացի բլյուզ և R&B երգչուհի։

## Կենսագրություն

Ջեմիսետտա Հոքինսը ծնվել է 1938 թվականի հունվարի 25-ին Լոս-Անջելեսում։ Այդ ժամանակ նրա մայրը՝ աֆրոամերիկուհի Դորոթի Հոուքինսը, ընդամենը 14 տարեկան էր։ Թե ով էր հայրը, անհայտ էր, սակայն ինքը՝ Դորոթին, պնդում էր, որ հայտնի բիլիարդիստ Ռուդոլֆ Վանդերոնն էր։

Արդեն հինգ տարեկանում Հոքինսը սկսել էր երգել Լոս-Անջելեսյան բապտիստական եկեղեցու նվագախմբում։ Հենց այնտեղ նրա երգեցողության դասերով սկսեց զբաղվել եկեղեցական երգչախմբի տնօրեն Ջեյմս Էռլ Հայնսը։

## Սկավառակագրություն

|  |  |  |  |  |
| --- | --- | --- | --- | --- |
| **Տարի** | **Ալբոմ** |  R&B ալբոմներն ԱՄՆ-ում |  Փոփ ալբոմներն ԱՄՆ-ում  |  Թոփ Բլյուզ ալբոմներ  |
| 1961 | *At Last!* | - | **#68** | - |
| 1962 | Second time around | - | - | - |
| 1963 | *Etta James Top Ten* | - | **#117** | - |
| 1964 | *Etta James Rock’s the House* | - | **#96** | - |
| 1968 | *Tell Mama* | **#21** | **#82** | - |
| 1973 | *Etta James* | **#41** | **#154** | - |
| 1974 | *Come a Little Closer* | **#47** | - | - |
| 1997 | *Her Best* | - | - | **#13** |
| 1997 | *Love’s Been Rough on Me* | - | - | **#6** |
| 1998 | *12 Songs of Christmas* | - | - | **#5** |
| 1998 | *Life, Love and the Blues* | - | - | **#3** |
| 1999 | *The Best of Etta James: 20th Century Masters* | - | - | **#3** |
| 1999 | *The Heart of a Woman* | - | - | **#4** |
| 2006 | *The Definitive Collection* | - | - | **#1** |
| 2006 | *All the Way* | - | - | - |
| 2011 | *The Dreamer* | - | - | - |

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էտա Ջեյմս» հոդվածին։ |
# Լայթնին Հոփքինս[խմբագրել | խմբագրել կոդը]

| Լայթնին Հոփքինս
անգլ.՝ Lightnin' Hopkins |
| --- |
|  |
| Ծնվել է | մարտի 15, 1912(1912-03-15) |
| Ծննդավայր | Centerville, Տեխաս, ԱՄՆ |
| Մահացել է | հունվարի 30, 1982(1982-01-30) (69 տարեկան) |
| Մահվան վայր | Հյուստոն, Տեխաս, ԱՄՆ |
| Գերեզման | Forest Park Cemetery |
| Քաղաքացիություն |  ԱՄՆ |
| Ազգություն | աֆրոամերիկացի |
| Մասնագիտություն | կիթառահար, երգիչ, երգերի հեղինակ, ստուդիական երաժիշտ, կոմպոզիտոր, blues musician և երաժիշտ |
| Պարգևներ և մրցանակներ |  |
|  Lightnin’ Hopkins Վիքիպահեստում |

**Լայթնին Հոփքինս** (անգլ.՝ Lightnin' Hopkins,մարտի 15, 1912(1912-03-15), Centerville, Տեխաս, ԱՄՆ - հունվարի 30, 1982(1982-01-30), Հյուստոն, Տեխաս, ԱՄՆ), ամերիկացի բլյուզ կիթառահար, երգիչ, հեղինակ-կատարող։ Ապրել է Հյուստոնում, որտեղ հայրենի Տեխաս նահանգի Սենտերվիլ քաղաքից տեղափոխվել էր իր երազանքին հետևելու համար։ 1980 թվականին ընդունվել է Բլյուզի փառքի սրահ և մահացել է երկու տարի անց։

Երաժշտագետ Մաք Մաքքորմիկը Հոփքինսին համարում է «jazz and poetry («ջազ և պոեզիա») շարժման ոգու մարմնավորումը իր հնագույն ձևով, երբ երգի ստեղծողը մեկն է, ում բառերն ու երաժշտությունը մեկ ամբողջական գործողություն են»։

2003 թվականին «Rolling Stone» ամսագրում Հոփինքսը զբաղեցրել է 71-րդ տեղը բոլոր ժամանակների լավագույն կիթառահարների ցուցակում։

## Գրականություն

* *Mojo Hand: An Orphic Tale*, автор J.J. Phillips (Serpent's Tail)
* *Lightnin’ Hopkins: Blues Guitar Legend*, автор Dan Bowden
* *Deep Down Hard Blues: Tribute to Lightnin*, автор Sarah Ann West
* *Lightnin' Hopkins: His Life and Blues*, автор Alan Govenar (Chicago Review Press)
* *Mojo Hand: The Life and Music of Lightnin' Hopkins*, авторы Timothy J. O'Brien и David Ensminger (University of Texas Press)

## Ծանոթագրություններ

## Արտաքին հղումներ

* Լայթնին Հոփքինս AllMusic կայքում
* Լայթնին Հոփքինս Արխիվացված 2014-12-26 Wayback Machine MTV կայքում
* Կատարողների ցուցակ, ներառված Բլյուզի փառքի սրահում
* Մահախոսնակ «New York Times-ում»
# Չակա Կան[խմբագրել | խմբագրել կոդը]

| Չակա Կան
անգլ.՝ Chaka Khan |
| --- |
|  |
| Ծնվել է | մարտի 23, 1953(1953-03-23) (73 տարեկան) |
| Ծննդավայր | Չիկագո, Իլինոյս, ԱՄՆ |
| Քաղաքացիություն |  ԱՄՆ |
| Ազգություն | աֆրոամերիկացի |
| Կրթություն | Բերկլիի երաժշտական քոլեջ, Calumet High School? և Kenwood Academy? |
| Մասնագիտություն | երգչուհի, հեղինակ-կատարող, կոմպոզիտոր, ջազ երաժիշտ, ստուդիական երաժիշտ և երաժիշտ |
| Կուսակցություն | Դեմոկրատական կուսակցություն |
| Պարգևներ և մրցանակներ | Icon Award? Հոլիվուդյան փառքի ծառուղու աստղ և Ռոքնռոլի փառքի սրահ |
| Անդամություն | Black Panther Party? և Rufus? |
| 🌐 | chakakhan.com |
|  Chaka Khan Վիքիպահեստում |

Չակա Կան
**Չակա Կան** կամ **Խան** (իրական անունը՝ Իվետտ Մարի Ստիվենս, մարտի 23, 1953(1953-03-23), Չիկագո, Իլինոյս, ԱՄՆ), ամերիկացի վոկալիստ, երգերի հեղինակ։ Ծնվել է 1953 թվանակի մարտի 23-ին Հյուսիսային Չիկագոյի Իլլինոյս քաղաքում։ Նա իր կարիերան սկսել է 1965 թվանակին, երգելով տարբեր տեղացի ակումբային երգիչների երգեր, ինչպիսիք էին օրինակ՝ The Crystalettes, The Shades Of Black, Lock & Chain, Lyfe 'n Baby Huer & The Babysittes, և աշխատել է «Afro-Arts» թատրոնում։ 1972 թվականին նա անդամագրվեց «Ask Rufus» խմբում, որտեղ երգում էր ժամանակի հայտնի երգչուհի Պոլլետ Մակուլյամսը։ 1978 թվականին նա սկսեց իր սոլո կարիերան։ Նրա «I’m Every Woman» երգը զբաղեցրեց ամերիկյան ռիթմ և բլյուզային չաթի 1-ին հորիզոնականը, այնուհետև «What Cha 'Gonna Do For Me» (1981) և «Got To Be There» երգերը դարձան ամենավաճառվածը ամերիկյան շուկայում։ 1984-ին ձայնագրված «I Feel For You» երգը ոչ միայն ամերիկյան, այլև բրիտանական չաթերում զբաղեցրեց առաջատար դիրքեր։ Նրա ինքնակառավարման խորագրով ալբոմը դարձավ պլատինե, իսկ Չական արժանացավ «Grammy» մրցանակի՝ «Լավագույն ռիթմ և բլյուզ երգչուհի» անվանակարգում։ Այդ ամենի շնորհիվ նա ստացավ հնարավորություն համագործակցելու այնպիսի մարդկանց հետ, ինչպիսիք են օրինակ՝ Սթիվի Ուանդերը («Higher Love»), Դավիդ Բոուն («Underground»), Քվինսի Ջոնսը և Ռեյ Չարլզը («I’ll, Be Good To You»)։ Չական առաջինն էր, ով 2012 թվականի օգոստոսի 5-ին ելույթ ունեցավ Ռուսաստանի «СЕВЕР» համերգային դահլիճում։

## Սկավառակագրություն

* 1979։ Chaka
* 1980։ Naughty
* 1981։ What Cha Gonna Do For Me
* 1982։ Chaka Khan
* 1984։ I Feel For You
* 1986։ Destiny
* 1988։ C.K.
* 1989։ Life Is A Dance - The Remix Project
* 1992։ Woman I Am
* 1995։ Dare You To Love Me (չթողարկված)
* 1996։ Epiphamy - The Best Of Chaka Khan. Volume 1.
* 1998։ Come 2 My House
* 2004։ ClassiKhan
* 2007։ Funk This

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Չակա Կան» հոդվածին։ |
# Գրիմ

Դիմահարդարը դերասանուհու հետ
**Գրիմ** (ֆրանսերեն՝ *grime*,իտալ.՝  *grimo* - կնճռոտ), դերասանի արտաքինի փոփոխության, առավելապես դիմափոխության արվեստը՝ դիմաներկի, կեղծամի, սանրվածքի և դեմքի առանձին մասերի արհեստական ծավալային ձևափոխումների օգնությամբ։ Գրիմը բեմական կերպարի արտաքին բնութագրման միջոցներից է՝ պայմանավորված դրամատուրգիական երկի պատմական ու գեղարվեստական միջավայրով, բեմադրության թատերային-ոճական առանձնահատկություններով ու ընդհանուր գեղանկարչական պատկերով (դեկորներ, զգեստևեր, լուսավորություն), կերպարի բնավորությամբ ն նրա դերասանական ըմբռնումով։ Արտաքին կերպարանափոխության արվեստը սկզբնավորվեւ է նախնադարյան ծիսակատարություններում և ժողովրդական խաղերում։ Հնդկական, չինական, ճապոնական և Հին Արևելքի այլ թատրոնների ավանդական գրիմը մասամբ պահպանվել է մեր օրերում։ Վահրամ Փափազյանը կյանքում և Արքա Լիրի դերում (Շեքսպիրի «Արքա Լիր»)։ Այն եղել է ընդհանրացված, պայմանական՝ փոխարինելով պաշտամունքային կամ գեղարվեստական դեր ունեցող դիմակներին։ Առանց դիմակի դիմափոխությունը բնորոշ է հելլենիզմի շրջանի և ապա միջնադարյան թատրոնին։ ժողովրդական դերասանները (գուսաններ, սկոմորոխներ, ժոնգլյորներ և այլն) դեմքերը ներկևլ են մրով, բուսական ներկերով։ Իդեալականացված, ընդհանրացված գրիմ է ստեղծել կլասիցիզմի թատրոնը։ 19-րդ դարի 1-ին կեսին ռոմանտիկական թատրոնում գրիմը ծառայել է դերասանական կերպարի և՛ իդեալականացմանը, և՛ անհատականացմանը։ Սակայն միայն ռեալիզմի զարգացումը թատրոնում գրիմի արվեստի ծաղկման հիմքը հանդիսացավ։ Նոր և նորագույն թատրոնում գրիմը ընդունված է որպես կերպարի ու դերակատարի անհատականությունն ընդգծող միջոց ն ունի համեմատաբար զուսպ գործածություն։ Այն բարձր արվեստով են կատարում հատուկ նկարիչ-գրիմյորները։ Կինոյում գրիմը ենթարկվում է օպերատորական տեխնիկայի պահանջներին։ Եթե սն-սպիտակ կինոյում այն հենվում է լուսաստվերի սկզբունքի վրա, ապա գունավոր կինոյում ունի գեղանկարչական բնույթ։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 229)։*  |
# Culture Club[խմբագրել | խմբագրել կոդը]

| **Culture Club** |
| --- |
|  |
| Հիմնական տվյալներ |
| Երկիր |  Միացյալ Թագավորություն |
| Ժանրեր | Փոփ երաժշտություն Ռեգգի |
| Գործունեություն | 1981-1986 1998-2002 2011-ներկա ժամանակ |
| Լեյբլ | Virgin Records Epic Records |
| Կապված | Bow Wow Wow Sex Gang Children Jesus Loves You |
| Պարգևներ | Գրեմմի լավագույն նոր արտիստի համար |
| Կայք | culture-club.co.uk |
| Անդամներ |
| Բոյ Ջորջ |
| Նախկին անդամներ |
| Միկի Քրաիգ Ռոյ Հայ Ջոն Մոս |
|  Culture Club Վիքիպահեստում |

**Culture Club**, բրիտանական նոր ալիքի խումբ՝ ստեղծված 1981 թվականին Լոնդոնում, որը ստեղծագործում է փոփ ժանրում՝ սպիտակ սոուլ ոճի մասնիկներով և ակտիվորեն օգտվել են իրենց խմբի մենակատարի՝ Բոյա Ջորջայի վառ իմիջից։

Որոշ ժամանակ Culture Club-ը կազմել է Լոնդոնի նոր ռոմանտիկների շարժման մաս, հետագայում՝ ստեղծելով «Do You Really Want to Hurt Me» սինգլը, գլխավորել է Բրիտանիայի (և ևս տաս երկրի) հիթ-շքերթները, ինչը բերել է նրանց միջազգային ճանաչում։ Մեկ տարի անց «Karma Chameleon» սինգլը ամրապնդել է հաջողությունը, գլխավորելով աշխարհի հիմնական հիթ շքերթները։ Արդյունքում Culture Club-ը դարձել է Գրեմմիի դափնեկիր, 7 անգամ (սինգլով) գլխավորել է բրիտանական Top 10 (և 6 անգամ ամերիկյանը)։ Ամբողջ աշխարհում վաճառել են ավելի քան 35 միլիոն սկավառակ։ Խմբի լուծարումից հետո Բոյ Ջորջը սկսել է սոլո կարիերա, որը, կապված թմրանյութի հանդեպ ունեցած կախվածության և ռեաբիլիտացիայի դժվարությունների հետ, էապես անկում է ապրել։

## Սկավառակագրություն

### Ստուդիական ալբոմներ

* *Kissing to Be Clever* (1982, #5 UK, #14 US)
* *Colour by Numbers* (1983, #1 UK, #26 US)
* *Waking Up with the House on Fire* (1984, #2 UK, #2 US)
* *From Luxury to Heartache* (1986, #10 UK, # 32 US)
* *Don’t Mind If I Do* (1999, #64 UK)

### Հավաքածուներ

* 1987 This Time — The First Four Years
* 1993 At Worst… The Best of Boy George and Culture Club
* 1998 Greatest Moments — VH1 Storytellers Live
* 2002 Culture Club Box Set
* 2005 Greatest Hits
* 2005 Culture Club 2005 — Singles and Remixes

### Սինգլներ

#### 1982

* «White Boy»
* «I’m Afraid of Me»
* «Mystery Boy» (միայն Ճապոնիայում)
* "Do You Really Want to Hurt Me (#1 UK, #2)
* «Time (Clock of the Heart)» (#3 UK, #2 US)

#### 1983

* «I’ll Tumble 4 Ya» (U.S./Canada)
* «Church of the Poison Mind» (#2 UK, #10 US)
* «Karma Chameleon» (#1 UK, #1 US)
* «Victims» (#3 US)

#### 1984

* «Miss Me Blind»
* «It’s a Miracle» (#3 UK, #13 US)
* «The War Song» (#2 UK, #17)
* «The Medal Song» (# 32)
* «Mistake No. 3»
* «Don’t Go Down That Street»
* «Love is Love»

#### 1985—1986

* «Love Is Love» (1985)
* «Move Away» (#7 UK, #12 US, 1986)
* «God Thank You Woman» (1986)
* «Gusto Blusto» (1986)

#### 1998—2002

* «I Just Wanna Be Loved» (#4 UK, 1998)
* «Your Kisses Are Charity» (1999)
* «Cold Shoulder»/«Starman» (2002)

## Ծանոթագրություններ

## Արտաքին հղումներ

* Culture Club: официальный сайт
* Culture Club VH1 Արխիվացված 2012-11-05 Wayback Machine
* Culture Club MTV Արխիվացված 2012-06-05 Wayback Machine
* Culture Club Billboard Արխիվացված 2013-01-02 archive.today
* Culture Club Rolling Stone Արխիվացված 2009-04-29 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Culture Club» հոդվածին։ |
# Առլեկինադ[խմբագրել | խմբագրել կոդը]

1890 թվականի գրքի կազմ՝ առլեկինադի կերպարներով
**Առլեկինադ** (ֆրանսերեն՝ arlequinade), փոքր, հիմնականում մեկ արարից բաղկացած տեսարաններից կազմված բեմական ժանր, որի գլխավոր գործող անձերն են Առլեկինը և կոմեդիա դել'արտեի մյուս դիմակ-կերպարները։ Առլեկինադն առաջացել է 17-րդ դարում Փարիզում իտալական խմբերի ազդեցությամբ, այնուհետև տարածվել է եվրոպական այլ թատրոններում՝ երբեմն ստանալով բուռլեսկ կամ կլոունադա անվանումները։ Առլեկինադի գերիշխող տարրերն են մնջախաղը, երգը և պարը։

## Ծանոթագրություններ
# Սկոմորոխ

**Սկոմորոխ**, թափառաշրջիկ դերասան Հին Ռուսիայում։ Առաջին հիշատակությունը Սկոմորոխների մասին վերաբերում է 1068 թվականին, նրանց պատկերները պահպանվել են Կիևի Սոֆիայի տաճարի որմնանկարներում (1037)։ Սկոմորոխները հանդես են եկել հրապարակներում, փողոցներում՝ միաժամանակ որպես երգիչներ, պարողներ, երաժիշտներ, բեմական փոքր տեսարանների կատարողներ, վարժեցնողներ, ակրոբատներ, եղել են իրենց կատարած երաժշտական և դրամատիկ, երկերի մեծ մասի հեղինակը։ Ներկայացման գլխավոր հերոսը եղել է ուրախ, ճարպիկ գեղջուկը, որը սովորաբար իր խելամտությունը քողարկել է կատակաբան պարզամտի դիմակով։ Սնեկոմորոխը հանդես են եկել խմբերով (XVI- XVII դարերին․՝ 70-100 հոգով), կրել դիմակներ (այդ թվում՝ գազանների)։ Նրանց արվեստը փառաբանել է երկրային զվարճությունները և հակադրվել եկեղեցուն։ Սկոմորոխությունը ծաղկման է հասել XV- XVII դարերին․, իսկ XVIII դ․ հետզհետե անհետացել։ Սնկոմորոխերին հալածել են եկեղեցին, իշխանությունները։ 1648 թվականին և 1657 թվականին հրապարակվել են սկոմորոխությունն արգելող հրամանագրեր։ Սկոմորոխների արվեստի որոշ ավանդույթներ փոխանցվել են XVIII-XIX դարերին․ բաչագաններին, որոնցից էլ անցել էստրադա և կրկես։ ՍԿ ՈՊԱ․Ս (2’колас), դասական արվեստի ուշ շրջանի հույն քանդակագործ և ճարտարապետ։ Ծնվել է Պարոս կղզում։ Ստեղծագործել է մ․թ․ա․ IV դ․ Հունաստանի և Փոքր Ասիայի տարբեր քաղաքներում։ Որպես ճարտարապետ մասնակցել է Տեգեայի Աթենաս Ալեայի տաճարի (մ․թ․ա․ 350-340) և Հալիկառնասի դամբարանի (մ․թ․ա․ IV դ․ կես) կառուցմանը։ Սկոմորոխի՝ մեզ հասած հավաստի գործերից կարևորագույնը Հալիկառնասի դամբարանի գոտու «Ամազոնամաքիա» բարձրաքանդակներն են (մարմար, մ․թ․ա․ IV դարի․ կեսին, Բրիակսիսի, Լեոքարեսի, Տիմոթեոսի հետ, հատվածները՝ Բրիտանական․ թանգարանում, Լոնդոն)։ Սկոմորոխի բազմաթիվ գործեր հայտնի են հռոմեական կրկնօրինակներից («Փոտոս», «Երիտասարդ Հերակլես», «Մենաս»)։ Հրաժարվելով V դարի արվեստին բնորոշ կերպարի ներդաշնակ հանգստությունից, Սկոմորոխը արտահայտել է մարդու հոգեկան ուժեղ ապրումները, կրքերի պայքարը, որոնց մարմնավորման համար կիրառել է դինամիկ կոմպոզիցիա, մանրամսաների մեկնաբանման նոր եղանակներ։ Սկոմորոխ մեծապես ազդել է հելլենիստական մշակույթի քանդակագործների վրա։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 10, էջ 444)։*  |
# Բրենդա Ֆրիքեր[խմբագրել | խմբագրել կոդը]

| Բրենդա Ֆրիքեր |
| --- |
|  |
| Ծննդյան թիվ՝ | փետրվարի 17, 1945(1945-02-17) (81 տարեկան) |
| Ծննդավայր՝ | Դուբլին, ÉIR |
| Քաղաքացիություն՝ |  ÉIR |
| Մասնագիտություն՝ | դերասանուհի, կինոդերասանուհի և թատրոնի դերասանուհի |
| Պարգևներ՝ |  |
| IMDb։ | ID 0002084 |

**Բրենդա Ֆրիքեր** (անգլ.՝ Brenda Fricker, փետրվարի 17, 1945(1945-02-17), Դուբլին, ÉIR), իռլանդացի դերասանուհի, «Օսկար» մրցանակի դափնեկիր (1990)։

## Կենսագրություն

Բրենդա Ֆրիքերը ծնվել է 1945 թվականին փետրվարի 17-ին Դուբլինում լրագրողի ընտանիքում։ Մինչ դերասանուհի դառնալը նա աշխատել է որպես օգնական խմբագիր իռլանդական «The Irish Times»-ում, ապագայում ցանկանում էր դառնալ լրագրող, ինչպես ծնողները։ Բայց հետո հետաքրքրությունները փոխվել են և նա տարվել է թատրոնով։ Բրենդան աշխատել է Իռլանդական թատրոնում, իսկ հետո Ազգային ակադեմիական թատրոնում, Շեքսպիրի Թագավորական թատրոնում և այլն։

Կինոյում նա առաջին անգամ հանդես է եկել 19 տարեկան հասակում «Կրքերի բեռը մարդկային է», ֆիլմում, որտեղ նրա դերը շատ փոքրիկ էր, նույնիսկ չի նշվել դերերում։ Բրենդան շատ է աշխատել բրիտանական հեռուստատեսությունում, նա «Աղետ» սերիալում ամենահայտնի դերասանն էր։ 1990 թվականին Ֆրիքերը ստացել է «Օսկար»-ի մրցանակ, «Իմ ձախ ոտքը» վերնագրով ֆիլմը տիկին Բրաունի դրամայի դերի կատարման համար։

Ունի մի շարք հաջողված ֆիլմեր որոնցից են՝ «Տանը մենակ 2» (1992), «Ես ամուսնացա մուրճով հանցագործի հետ» (1993), «Հրեշտակները դաշտի եզրին» (1994), Բրենդան վերսկսել է ակտիվ կարիերան հեռուստատեսությունում, նկարահանվել է բազմաթիվ հեռուստատեսային ֆիլմերում, ինչպես նաև «Աղետ» ֆիլմում և մի շարք դրվագներում, որտեղ նկարահանվել է 1980-ական թվականներին։

Բրենդների մասնակցությամբ վերջին հաջողված ֆիլմերն են՝ «Իսկ ներսում ես պարում եմ» (2004) և «Փակել շրջանակը» (2007)։ Բրենդան ամուսնացած է եղել դերասան Բարրի Դևիսի հետ, որից բաժանվել է 1990 թվականին։ Տվյալ պահին նա ապրում է Բրիստոլում իր գործընկերոջ՝ Ջոի հետ։

## Ֆիլմագրություն

* Առեղծված Ալբերտ Նոբբսը (2011)` Պոլլի
* Ջրհեղեղ (2011)` Դոտտի
* Փակել շրջանակը (2007)` Ռեյլլի տատիկը
* Ճանապարհ դեպի Տարան (2005)` Մոնա
* Կաթ (2005)՝ Նեն
* Իսկ ներսում ես պարում եմ (2004)՝ Այլին
* Վերոնիկայի թիկնապահները (2003)՝ Բերնի
* Ժամանակն է սպանելու (1996)՝ Էտել
* Անանուն սեր (1994)՝ Լիլի
* Հրեշտակները դաշտի եզրին (1994) Մեգգի Նելսոն
* Մահացու խորհուրդ (1994)՝ Այրիս
* Ես ամուսնացա մուրճով սպանողի հետ (1993)՝ Մերի Մակինզի
* Տանը մենակ 2 (1992)՝ Այգու աղավնիների կերակրողը
* Իմ ձախ ոտքը (1989)՝ Տիկին Բրաուն
* Ռոմանտիկ պատմություն պարահանդեսում (1982)՝ Բրիդի
* Մեղսագործ Դեյվը (1969)՝ դրվագ (դերերում չկա)

## Մրցանակներ

* 1990, «Օսկար» մրցանակ, երկրորդ պլանի լավագույն կին դերասան «Իմ ձախ ոտքը» ֆիլմի համար։

## Ծանոթագրություններ

## Արտաքին հղումներ

* Բրենդա Ֆրիքերը MSN Movies կայքում Արխիվացված 2007-06-08 Wayback Machine
* Բրենդա Ֆրիքերը Holby.TV կայքում Արխիվացված 2007-10-21 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բրենդա Ֆրիքեր» հոդվածին։ |
# Լիլլիան Ռենդոլֆ

| Լիլլիան Ռենդոլֆ
 |
| --- |
|  |
| Ծնվել է | դեկտեմբերի 14, 1898(1898-12-14) |
| Ծննդավայր | Նոքսվիլ, Թենեսի, ԱՄՆ |
| Մահացել է | սեպտեմբերի 12, 1980(1980-09-12) (81 տարեկան) |
| Մահվան վայր | Լոս Անջելես, ԱՄՆ |
| Գերեզման | Ֆորեստ Լոուն հուշայգի |
| Քաղաքացիություն |  ԱՄՆ |
| Ազգություն | աֆրոամերիկացի |
| Մայրենի լեզու | անգլերեն |
| Մասնագիտություն | դերասանուհի, երգչուհի, հեռուստատեսային դերասանուհի, ձայնային դերասանուհի և կինոդերասանուհի |
|  Lillian Randolph Վիքիպահեստում |

**Լիլլիան Ռենդոլֆ** (անգլ.՝ Lillian Randolph, դեկտեմբերի 14, 1898(1898-12-14), Նոքսվիլ, Թենեսի, ԱՄՆ - սեպտեմբերի 12, 1980(1980-09-12), Լոս Անջելես, ԱՄՆ), ամերիկացի դերասանուհի, երգչուհի, նաև ռադիոհաղորդավարուհի։

Հայրը հոգևորական էր, մայրը ուսուցչուհի։ Ավագ քույրը Ամանդա Ռենդոլֆը նույնպես դարձավ դերասանուհի, իսկ եղբայրը` Սթիվ Գիբսոնը երաժիշտ։

Իր պրոֆեսիոնալ կարիերան սկսել է Քլիվլենդում և Դետրոյտում, ապա տեղափոխվել է Լոս Անջելես, որտեղ 1930-ական թթ. վերջում դարձել է ճանաչված ռադիոհաղորդավար։ Միաժամանակ նաև սկսել է հանդես գալ ֆիլմերում, խաղալով փոքր դերեր, որոնցից առավել նշանավորը «Այս հրաշալի կյանքը» (1946) ֆիլմն էր։

1940-1952 թվականներին «Թոմն ու Ջերին» մուլտսերիալում հնչունավորել է սևամորթ աղախնի կերպարը։

Արդեն 1951 թվականից սկսած առավել հաճախ հանդես է գալիս հեռուստատեսությունում, փոքրիկ դերեր ունենալով հեռուսասերիալներում և
տարբեր շոուներում։ Քիչ թե շատ մեկ այլ նշանավոր դեր է ունեցել «Կամաց, կամաց, սիրելի Շառլոտա» (1964) ֆիլմում, վերջին դերը կինոյում խաղացել է 1979 թվականի «Սոխի դաշտ» ֆիլմում։ Մահացել է քաղցկեղից և հուղարկավորվել է Հոլիվուդ Հիլզ գերեզմանատանը, որտեղ նաև հուղարկավորված է քույրը։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լիլլիան Ռենդոլֆ» հոդվածին։ |